Țara care vrea să vaccineze elevii împotriva COVID în timpul orelor de curs.
Israelul vrea să îşi vaccineze elevii împotriva COVID în timpul orelor de curs. În ultimele 24 de ore, Israelul a raportat 5.383 de cazuri noi. Aproximativ 30% dintre copiii cu vârsta 12-15 ani au primit ambele doze de vaccin.
Israelul a anunțat luni că vrea să îşi vaccineze elevii împotriva noului coronavirus în timpul orelor de curs odată cu începerea noului an şcolar, preconizată pentru 1 septembrie, transmite France24."Elevii vor fi vaccinați pe teritoriul școlii, în timpul orelor de curs, doar cu acordul părinţilor", a anunțat guvernul israelian, confirmând că noul an școlar va începe la 1 septembrie.Luni, Israelul a raportat 5.383 de cazuri noi. Totodată, au fost raportate 672 de persoane aflate în stare gravă – cel mai ridicat bilanţ din martie 2021 – şi 16 decese.Aproximativ 30% dintre copiii cu grupa de vârstă 12-15 ani au primit ambele doze de vaccin.În "oraşele roşii", unde s-a înregistrat un număr deosebit de mare de noi infectări, cursurile se desfăşoară cu prezenţă fizică doar dacă 70% dintre elevi sunt vaccinaţi, în caz contrar orele se desfășoară online.Anunțul Israelului vine la o zi după ce a lansat campania de teste serologice anticoronavirus pentru copiii de peste 3 ani.